open-index/open-wikipedia-markdown huggingface dataset:
জেসন

**জেসন** বা **জেএসওএন** (, উচ্চারণ ; এছাড়াও ) হলো একটি ওপেন স্ট্যান্ডার্ড ফাইল ফরম্যাট এবং ডেটা ইন্টারচেঞ্জ ফরম্যাট যা অ্যাট্রিবিউট–ভ্যালু পেয়ারস এবং অ্যারে (অথবা অন্যান্য সিরিয়ালাইজযোগ্য ভ্যালু) নিয়ে গঠিত ডাটা অবজেক্ট সংরক্ষণ এবং প্রেরণ করতে মানুষের পাঠযোগ্য পাঠ্য ব্যবহার করে। এটি একটি সাধারণ ডেটা ফর্ম্যাট যা সার্ভারের সাথে ওয়েব অ্যাপ্লিকেশনগুলির যোগাযোগ সহ ডেটা বিনিময়ের বিভিন্ন ধরনের কার্যকারিতা রয়েছে।

জেএসওএন একটি স্বাধীন-ভাষা ডেটা ফরম্যাট। এটি জাভাস্ক্রিপ্ট থেকে উদ্ভূত হয়েছিল, কিন্তু অনেক আধুনিক প্রোগ্রামিং ভাষার মধ্যে জেএসওএন-ফরম্যাট ডেটা তৈরি এবং বিশ্লেষণ করার কোড রয়েছে। জেএসওএন ফাইলের নামের এক্সটেনশন `.json` ব্যবহার করে।

ডগলাস ক্রকফোর্ড মূলত ২০০০ এর দশকের প্রথম দিকে জেএসওএন ফর্ম্যাটটি ঠিক করেছিলেন।

## গঠন
নিম্নলিখিত উদাহরণ একটি ব্যক্তির বর্ণনা করে যা একটি সম্ভাব্য জেএসওএন উপস্থাপনা দেখায়।

```json
{
  "firstName": "John",
  "lastName": "Smith",
  "isAlive": true,
  "age": 27,
  "address": {
    "streetAddress": "21 2nd Street",
    "city": "New York",
    "state": "NY",
    "postalCode": "10021-3100"
  },
  "phoneNumbers": [
    {
      "type": "home",
      "number": "212 555-1234"
    },
    {
      "type": "office",
      "number": "646 555-4567"
    }
  ],
  "children": [],
  "spouse": null
}
```


## অমৌলিক
বেশ কয়েকটি ধারাবাহিকভাবে ফর্ম্যাট জেএসওএন নির্দিষ্টকরণে বা তার থেকে তৈরি করা হয়েছে। উদাহরণগুলির মধ্যে রয়েছে জিওজেএসওএন, জেএসওএন-এলডি, স্মাইল (ডেটা ইন্টারচেঞ্জ ফরম্যাট), ইউবিজেএসএন, জেএসওএন-আরপিসি, জসনএমএল এবং জেএসওএন → ইউআরএল।

## তথ্যসূত্র

## বহিঃসংযোগ
* ওয়েবসাইট

বিষয়শ্রেণী:জেএসওএন
বিষয়শ্রেণী:আইএসও মান
বিষয়শ্রেণী:মার্কআপ ভাষা
পঙ্কজ ধ্যানী

কর্নেল **পঙ্কজ ধ্যানী**, কেসি ১২ ডোগরা রেজিমেন্টের একজন ভারতীয় সেনা কর্মকর্তা যিনি ভারতের দ্বিতীয় সর্বোচ্চ শান্তিকালীন বীরত্বের পুরস্কার কীর্তি চক্র দ্বারা ভূষিত হন।  তিনি আইএমএতে একজন তরুণ প্রশিক্ষক ছিলেন।  তিনি তাজিকিস্তানের প্রতিরক্ষা সচিব হিসেবে নিযুক্ত। 

## জীবনের প্রথমার্ধ
পঙ্কজ ধ্যানিকে ১২ ডোগরা রেজিমেন্টে কমিশন দেওয়া হয়েছিল। 

## সামরিক কর্মজীবন
২০০১ সালের প্রজাতন্ত্র দিবসে, ক্যাপ্টেন ধ্যানী ২০০০ সালে তার সাহসিকতার জন্য ভারতের দ্বিতীয় সর্বোচ্চ শান্তিকালীন বীরত্বের পুরস্কারে কীর্তি চক্র দ্বারা ভূষিত হন। এই সময় জম্মু -কাশ্মীরের রাষ্ট্রীয় রাইফেলসে ধ্যানীকে মোতায়েন করা হয়েছিল। ১১ রাষ্ট্রীয় রাইফেলের ধ্যানী, যিনি এককভাবে চারজন সন্ত্রাসীকে এনকাউন্টারে হত্যা করেছিলেন। 

পরে তিনি ইন্ডিয়ান মিলিটারি একাডেমিতে একজন তরুণ প্রশিক্ষক ছিলেন।

এখন তিনি কর্নেল পদে উন্নীত হয়েছেন এবং তিনি তাজিকিস্তানের প্রতিরক্ষা সচিব হিসেবে নিযুক্ত।

## তথ্যসূত্র


বিষয়শ্রেণী:ভারতীয় সেনা কর্মকর্তা
বিষয়শ্রেণী:জীবিত ব্যক্তি
রমেশ কুমার ভাঙ্কওয়ানি

**রমেশ কুমার ভাঙ্কওয়ানি** () একজন পাকিস্তানি রাজনীতিবিদ যিনি আগস্ট ২০১৮ থেকে পাকিস্তানের জাতীয় পরিষদ এর সদস্য ছিলেন। এর আগে তিনি জুন ২০১৩ থেকে মে ২০১৮ পর্যন্ত জাতীয় পরিষদের সদস্য এবং ২০০২ থেকে ২০০৭ পর্যন্ত সিন্ধুর প্রাদেশিক পরিষদ এর সদস্য ছিলেন।

## শিক্ষা
ভাঙ্কওয়ানি ব্যাচেলর অফ মেডিসিন এবং ব্যাচেলর অফ সার্জারি করেছেন।

## রাজনৈতিক পেশা
ভাঙ্কওয়ানি ২০০২ সালের পাকিস্তানের সাধারণ নির্বাচনে পিএস-৬১ (থারপারকার-২) নির্বাচনী এলাকা থেকে স্বতন্ত্র প্রার্থী হিসেবে সিন্ধু প্রাদেশিক পরিষদের আসনে লড়েছিলেন, কিন্তু ব্যর্থ হন। তিনি ৩৪টি ভোট পেয়েছিলেন এবং আসনটি জাতীয় জোটের প্রার্থীর কাছে হেরেছিলেন। একই নির্বাচনে তিনি সিন্ধু প্রাদেশিক পরিষদে পাকিস্তান মুসলিম লীগ (কিউ) এর প্রার্থী হিসেবে সংখ্যালঘুদের জন্য সংরক্ষিত আসনে নির্বাচিত হন। [1] তিনি ২০০৫ সালে পাকিস্তান হিন্দু পরিষদ প্রতিষ্ঠা করেন।

২০১৩ সালের পাকিস্তানের সাধারণ নির্বাচনে সংখ্যালঘুদের জন্য সংরক্ষিত আসনে পাকিস্তান মুসলিম লীগ (এন) (পিএমএল-এন) -এর প্রার্থী হিসেবে তিনি পাকিস্তানের জাতীয় পরিষদে নির্বাচিত হন।

২০১৮ সালের জানুয়ারীতে তিনি জাতীয় পরিষদের পরিসংখ্যানের স্থায়ী কমিটির চেয়ারম্যান নির্বাচিত হন। ২০১৮ সালের এপ্রিল মাসে তিনি পিএমএল-এন ছেড়ে পাকিস্তান তেহরিক-ই-ইনসাফ (পিটিআই) তে যোগ দেন।

২০১৮ সালের পাকিস্তানের সাধারণ নির্বাচনে সংখ্যালঘুদের জন্য সংরক্ষিত আসনে পিটিআই-এর প্রার্থী হিসেবে তিনি জাতীয় পরিষদে পুনরায় নির্বাচিত হন।

## সিদ্ধি বিনায়ক মন্দিরে হামলার নিন্দা
২০২১ সালের ৪ আগস্ট পাকিস্তানে পাঞ্জাবের ভং শরিফ এলাকায় সিদ্ধি বিনায়ক মন্দিরে ভাংচুর করে। সংসদে এর প্রতিবাদে তিনি বক্তব্য রাখেন।তিনি সুপ্রীম কোর্টের প্রধান বিচারপতির কাছে এই ঘটনার বিচার চেয়ে পিটিশন করেন। ফলে প্রধান বিচারপতি জরুরীভাবে শুনানী ডাকে।
তিনি ট্যুইটারে মন্দির হামলার ভিডিয়ো পোস্ট করেন। প্রশাসনকে এই হামলা রোখার আবেদন করেন তিনি। তিনি ট্যুইটে লেখেন, 
 *মন্দিরে হামলা রুখতে ঢিলেমি দিয়েছে পুলিশ, যা অত্যন্ত লজ্জাজনক। এখনও এলাকায় টেনশন রয়েছে। হামলাকারীদের বিরুদ্ধে কঠোর ব্যবস্থা নিক প্রশাসন।এলাকায় শান্তি বজায় রাখুন। অবিলম্বে বিষয়টি গুরুত্ব সহকারে দেখতে প্রধান বিচারপতির কাছে আবেদন জানাচ্ছি।*

এ ঘটনায় ভারত সরকার পাকিস্তা‌নি রাষ্ট্রদূতকে তলব করে ও অপরাধীদের শাস্তি দাবি করে। এতে পাকিস্তান এলাকা থেকে দাঙ্গাকারীদের সরিয়ে দেয়ার কথা জানায়।মন্দিরে রেঞ্জার্সদের রাখার কথা তারা জানায়। এই ২০ জনকে গ্রেফতার ও ১৫০ জন সন্দেহভাজনকে আটক করা হয়েছে।
## আরও দেখুন
* পাকিস্তান হিন্দু পরিষদ

## তথ্যসূত্র

## বহিঃসংযোগ

বিষয়শ্রেণী:১৯৭৪-এ জন্ম
বিষয়শ্রেণী:পাকিস্তান জাতীয় পরিষদ সদস্য ২০১৮-২০২৩
বিষয়শ্রেণী:পাকিস্তানি হিন্দু
বিষয়শ্রেণী:পাকিস্তান জাতীয় পরিষদ সদস্য ২০১৩-২০১৮
বিষয়শ্রেণী:জীবিত ব্যক্তি
বিষয়শ্রেণী:পাকিস্তান মুসলিম লীগ (এন) এমএনএ
বিষয়শ্রেণী:পাকিস্তান জাতীয় পরিষদ সদস্য ২০২৪-২০২৯
মেদান

**মেদান** ইন্দোনেশিয়ার উত্তর সুমাত্রা প্রদেশের রাজধানী ও বৃহত্তম শহর।  এটি সুমাত্রার একটি আঞ্চলিক কেন্দ্র ও আর্থিক কেন্দ্র, সেই সাথে জাকার্তা, সুরাবায়া ও মাকাসারের পাশাপাশি ইন্দোনেশিয়ার চারটি প্রধান কেন্দ্রীয় শহরের একটি। শহরের সীমার মধ্যে মেদানের জনসংখ্যা ২০২০ সালের আদমশুমারি অনুসারে ২৪,৩৫,২৫২ জন এবং নির্মানাধীন শহুরে এলাকায় ৪.৪ মিলিয়নেরও বেশি, যা শহরটিকে ইন্দোনেশিয়ার চতুর্থ বৃহত্তম শহুরে এলাকায় পরিণত করে। মেদান মহানগর অঞ্চলের মধ্যে প্রতিবেশী বিনজাই, দেলি সেরডাং রিজেন্সি ও কারো রিজেন্সির একটি অংশ রয়েছে। এটি জাভার বাইরে বৃহত্তম মহানগর অঞ্চল, যেখানে ২০২০ সালের আদমশুমারিতে ৪৭,৪৪,৩২৩ জন বাসিন্দা গণনা করা হয়। মেদান একটি বহুসংস্কৃতিক মহানগর এবং মালাক্কা প্রণালীর তীরবর্তী একটি ব্যস্ত বাণিজ্য শহর। ইন্দোনেশিয়ার পশ্চিমাঞ্চলের প্রবেশদ্বার মেদান বেলওয়ান বন্দর ও কুয়ালানামু আন্তর্জাতিক বিমানবন্দর দ্বারা সমর্থিত, উভয়ই টোল সড়ক ও রেলপথের মাধ্যমে শহরের কেন্দ্রের সাথে সংযুক্ত।

এই শহরটি প্রতিষ্ঠা করেন গুরু পতিমপাস, একজন কারো, যিনি দেলি নদী ও  বাবুরা নদীর সঙ্গমস্থলের জলাভূমি অঞ্চলকে *কাম্পুং মেদান পুত্রি* নামে নামকরণ করেন। এটি পরে দেলি সালতানাতের একটি অংশ হয়ে ওঠে, যা ১৬৩২ সালে প্রতিষ্ঠিত হয়। নবম সুলতানি সুলতান মা'মুন আল রসিদ পেরকাসা আলমের সাহায্যে এবং চীনা ব্যবসায়ী তজং ইয়ং হিয়ান ও তজং এ ফাইয়ের সাহায্যে, অর্থনীতির দ্রুত উন্নয়ন মেদানকে "হেট ল্যান্ড ডলার" ডাকনামের সাথে একটি বাণিজ্যকেন্দ্রে রূপান্তরিত করে, যার অর্থ "টাকার জমি"। শহর থেকে বেলাওয়ান বন্দরে রাবার, চা, কাঠ, পাম তেল ও চিনি পাঠানোর জন্য দেলি রেলপথ প্রতিষ্ঠিত হয়। উত্তর সুমাত্রার প্রাদেশিক রাজধানী হওয়ার পূর্বে মেদান পূর্ব সুমাত্রা রাষ্ট্রের রাজধানী ছিল। প্যারিসের সাথে শহরের সাদৃশ্যের কারণে মেদানকে *পারিজ ভ্যান সুমাত্রা* বলা হয়।

## তথ্যসূত্র

বিষয়শ্রেণী:মেদান
বিষয়শ্রেণী:ইন্দোনেশিয়ার শহর
বিষয়শ্রেণী:ইন্দোনেশিয়ার প্রাদেশিক রাজধানী
বিষয়শ্রেণী:উত্তর সুমাত্রার শহর
এম. এন. রায়

কর্নেল **মুনীন্দ্র নাথ রায়**, এসসি, ওয়াইএসএম **(এম. এন. রায়** নামেও পরিচিত) ছিলেন গোর্খা রাইফেলসের একজন ভারতীয় সেনা কর্মকর্তা। তিনি তাঁর বিশিষ্ট সেবার জন্য ভারতের তৃতীয় সর্বোচ্চ শান্তিকালীন বীরত্ব পুরস্কার শৌর্য চক্র এবং যু্দ্ধ সেবা পদকে ভূষিত হন। 

## জীবনের প্রথমার্ধ
এম. এন. রায় ছিলেন উত্তরপ্রদেশের গাজীপুরের বাসিন্দা। তিনি তাঁর তিন ভাইয়ের মধ্যে সবার ছোট ছিলেন। তাঁর বড় ভাই লেফটেন্যান্ট কর্নেল ডি. এন. রায় ভারতীয় সেনাবাহিনীর গোর্খা রেজিমেন্টের একজন কর্মকর্তা। তাঁর দ্বিতীয় বড় ভাই ওয়াই. এন. রায় কেন্দ্রীয় রিজার্ভ পুলিশ বাহিনীতে একজন কর্মকর্তা। সেপ্টেম্বর, ১৯৯৭ সালে এম. এন. রায় ২/৯ গোর্খা রাইফেলস দিয়ে ভারতীয় সেনাবাহিনীতে কমিশন লাভ করেন। 

## সামরিক পেশা
তিনি তাঁর নেতৃত্ব, দুর্দান্ত সাহস এবং সাহসী কর্মের জন্য পরিচিত ছিলেন। মে ২০১৩ এর মধ্যে, কর্নেল এম. এন. রায় ৪২ রাষ্ট্রীয় রাইফেলসের কমান্ড গ্রহণ করেন। 

**[[যুদ্ধ সেবা পদক]]**

২০১৫ সালে প্রজাতন্ত্র দিবসের প্রাক্কালে ২০১৪ সালে দক্ষিণ কাশ্মীরে জঙ্গিদের সঙ্গে বন্দুকযুদ্ধসহ অপারেশনের পরিকল্পনা ও পরিচালনায় অবদানের জন্য কর্নেল রায়কে যুদ্ধ সেবা পদক দ্বারা ভূষিত হন। 

**[[শৌর্য চক্র]]**

২৭ জানুয়ারি ২০১৫ তারিখে ইউনিট ত্রালের একটি গ্রামে সন্ত্রাসীদের উপস্থিতি সম্পর্কে তথ্য পেয়েছিল। তথ্য পাওয়ার পর নিরাপত্তা বাহিনী একটি অভিযান চালানোর সিদ্ধান্ত নেয়। যা ছিল সেনা, সিআরপিএফ এবং পুলিশের যৌথ অভিযান।

সন্ত্রাসীরা একটি বাড়িতে লুকিয়ে ছিল। বাড়িটি শীঘ্রই নিরাপত্তা বাহিনী ঘিরে ফেলে। জঙ্গিরা গুলি চালাতে শুরু করে। সন্ত্রাসীদের একজনের বাবা ও ভাই অ্যাসল্ট টিমকে জানিয়েছিলেন যে তারা আত্মসমর্পণ করবে। কর্নেল রায় আর্মি ডিকোরিং অফ উইনিং হার্টস অ্যান্ড মাইন্ডস অনুসরণ করেন। তিনি জঙ্গিদের আত্মসমর্পণের সুযোগ দেওয়ার সিদ্ধান্ত নেন। পালানোর জন্য জঙ্গিরা গুলি চালাতে শুরু করে। এই অভিযানে দুই জঙ্গি নিহত হয়। কিন্তু প্রচণ্ড গুলির বিনিময়ের সময় কর্নেল এম. এন. রায় গুরুতর আহত হন এবং পরে তিনি আহত হয়ে শহীদ হন।। কর্নেল এম. এন. রায় তাঁর সাহসিকতার জন্য মরণোত্তর ভাবে শৌর্য চক্র দ্বারা ভূষিত হন।

## ব্যক্তিগত জীবন
কর্নেল এম. এন. রায়ের স্ত্রী প্রিয়াঙ্কা, কন্যা আলকা ও রিচা এবং ছেলে আদিত্য দ্বারা জীবিত আছেন। কর্নেল এম. এন. রায়ের অন্ত্যেষ্টিক্রিয়ায়, তার ১১ বছর বয়সী কন্যা অলকা গোর্খা রেজিমেন্টের যুদ্ধ ধ্বনি, আয়ো গুর্খালি! দিয়ে তার পিতাকে বিদায় জানিয়ে জাতিকে গর্বিত করেছিলেন।  এই ঘটনাটি ২০১৯ সালের বলিউড ছবি উরি: দ্য সার্জিক্যাল স্ট্রাইকেও চিত্রিত হয়েছিল।

## তথ্যসূত্র

বিষয়শ্রেণী:১৯৭৬-এ জন্ম
বিষয়শ্রেণী:উত্তরপ্রদেশের ব্যক্তি
বিষয়শ্রেণী:ভারতীয় সেনা কর্মকর্তা
বিষয়শ্রেণী:২০১৫-এ মৃত্যু
মাইকেল কর্নেলিস উড

**মাইকেল কর্নেলিস উড** (; জন্ম: ১৬ জানুয়ারি ১৯৯৯; **মাইকেল উড** নামে সুপরিচিত) হলেন একজন নিউজিল্যান্ডীয় পেশাদার ফুটবল খেলোয়াড়। তিনি বর্তমানে নেদারল্যান্ডস পেশাদার ফুটবল লীগের দ্বিতীয় স্তর এরস্টে ডিভিজির ক্লাব আলমেরে সিটি এবং নিউজিল্যান্ড জাতীয় দলের হয়ে গোলরক্ষক হিসেবে খেলেন।

২০১৫ সালে, উড নিউজিল্যান্ড অনূর্ধ্ব-১৭ দলের হয়ে নিউজিল্যান্ডের বয়সভিত্তিক পর্যায়ে অভিষেক করেছিলেন। তিনি ২০১৮ সালে নিউজিল্যান্ডের হয়ে আন্তর্জাতিক পর্যায়ে অভিষেক করেছেন; নিউজিল্যান্ডের জার্সি গায়ে তিনি এপর্যন্ত ২ ম্যাচে অংশগ্রহণ করেছেন।

ব্যক্তিগতভাবে, উড বেশ কিছু পুরস্কার জয়লাভ করেছেন, যার মধ্যে ২০১৬ ওএফসি অনূর্ধ্ব-২০ চ্যাম্পিয়নশিপের গোল্ডেন গ্লাভস জয় অন্যতম। দলগতভাবে, উড এপর্যন্ত ২টি শিরোপা জয়লাভ করেছেন, যার উভয়ই নিউজিল্যান্ডের বয়সভিত্তিক দলের হয়ে জয়লাভ করেছেন।

## প্রারম্ভিক জীবন
মাইকেল কর্নেলিস উড ১৯৯৯ সালের ১৬ই জানুয়ারি তারিখে নিউজিল্যান্ডের অকল্যান্ডে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
উড জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত নিউজিল্যান্ড অনূর্ধ্ব-২৩ দলে স্থান পেয়েছেন।

## তথ্যসূত্র

## বহিঃসংযোগ
* 
* 
* 
* 
* 
* 
* 
* 

বিষয়শ্রেণী:১৯৯৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:নিউজিল্যান্ডীয় ফুটবলার
বিষয়শ্রেণী:২০২০ গ্রীষ্মকালীন অলিম্পিকের ফুটবলার
বিষয়শ্রেণী:সান্ডারল্যান্ড এএফসির খেলোয়াড়
বিষয়শ্রেণী:এরেডিভিজির খেলোয়াড়
বিষয়শ্রেণী:নেদারল্যান্ডসে প্রবাসী ফুটবলার
বিষয়শ্রেণী:এরস্টে ডিভিজির খেলোয়াড়
বিষয়শ্রেণী:জাপানে প্রবাসী ফুটবলার
বিষয়শ্রেণী:নিউজিল্যান্ডের আন্তর্জাতিক ফুটবলার
বিষয়শ্রেণী:নিউজিল্যান্ডের আন্তর্জাতিক যুব ফুটবলার
বিষয়শ্রেণী:পুরুষ ফুটবল গোলরক্ষক
বিষয়শ্রেণী:কিয়োতো সাঙ্গা ফুটবল ক্লাবের খেলোয়াড়
বিষয়শ্রেণী:নিউজিল্যান্ডের অনূর্ধ্ব-২০ আন্তর্জাতিক ফুটবলার
বিষয়শ্রেণী:ইংল্যান্ডে প্রবাসী পুরুষ ফুটবলার
অঞ্জলি পেন্ধারকার

**অঞ্জলি পেন্ধারকার** (জন্ম ৩ এপ্রিল ১৯৬৫ ভীর, মহারাষ্ট্রে) একজন প্রাক্তন মহিলা টেস্ট এবং একদিনের আন্তর্জাতিক ক্রিকেটার যিনি ভারতের প্রতিনিধিত্ব করেছিলেন। তিনি মোট পাঁচটি টেস্ট এবং ১৯ টি ওয়ানডে খেলেছেন।

## তথ্যসূত্র

বিষয়শ্রেণী:ভারতের নারী টেস্ট ক্রিকেটার
বিষয়শ্রেণী:ভারতের নারী একদিনের আন্তর্জাতিক ক্রিকেটার
বিষয়শ্রেণী:ভারতীয় নারী ক্রিকেটার
বিষয়শ্রেণী:মহারাষ্ট্রের ব্যক্তি
বিষয়শ্রেণী:১৯৫৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মহারাষ্ট্র থেকে আগত ক্রিকেটার
বিষয়শ্রেণী:মহারাষ্ট্রের নারী ক্রীড়াবিদ
নীতু ডেভিড

**নীতু ডেভিড** বিসিসিআই মহিলা নির্বাচন কমিটির চেয়ারপারসন এবং প্রাক্তন বাঁহাতি স্পিনার যিনি ভারতের জাতীয় মহিলা ক্রিকেট দলের হয়ে খেলেছেন।

ডেভিড টেস্টে ভারতের তৃতীয় সর্বোচ্চ উইকেট শিকারী এবং একদিনের আন্তর্জাতিক ক্রিকেটে দ্বিতীয় সর্বোচ্চ উইকেট শিকারী। মহিলাদের টেস্ট ম্যাচে তার সেরা ইনিংসের বোলিং বিশ্লেষণ রয়েছে, তিনি ১৯৯৫ সালে ইংল্যান্ড মহিলা দলের বিরুদ্ধে ৮ উইকেটে ৫৩ রান নিয়েছিলেন। ডেভিড ভারতের প্রথম বোলার যিনি নারী এক দিনের আন্তর্জাতিকে তে ১০০ উইকেট নিয়েছিলেন।

ডেভিড ২০০৬ সালে আন্তর্জাতিক ক্রিকেট থেকে অবসর নিয়েছিলেন, কিন্তু ২০০৮ সালে সেই সিদ্ধান্ত পরিবর্তন করেছিলেন।

## তথ্যসূত্র

বিষয়শ্রেণী:রেলওয়েজের নারী ক্রিকেটার
বিষয়শ্রেণী:জীবিত ব্যক্তি
বিষয়শ্রেণী:ভারতীয় নারী ক্রিকেটার
বিষয়শ্রেণী:ভারতের নারী টেস্ট ক্রিকেটার
বিষয়শ্রেণী:ভারতের নারী একদিনের আন্তর্জাতিক ক্রিকেটার
বিষয়শ্রেণী:মধ্যাঞ্চলের নারী ক্রিকেটার
বিষয়শ্রেণী:১৯৭৭-এ জন্ম
বিষয়শ্রেণী:উত্তরপ্রদেশের নারী ক্রিকেটার
বিষয়শ্রেণী:দক্ষিণাঞ্চলের নারী ক্রিকেটার
মনিমালা সিংহল

**মনিমালা মালা সিংহল** (; জন্ম ১১ এপ্রিল ১৯৬৫ একজন প্রাক্তন টেস্ট এবং একদিনের আন্তর্জাতিক ক্রিকেটার যিনি ভারতের প্রতিনিধিত্ব করেছিলেন। তিনি একজন ডানহাতি ব্যাটসম্যান এবং উইকেট কিপার। তিনি ছয়টি টেস্ট এবং ছয়টি ওয়ানডে খেলেছেন।

## তথ্যসূত্র

বিষয়শ্রেণী:রেলওয়েজের নারী ক্রিকেটার
বিষয়শ্রেণী:ভারতীয় নারী ক্রিকেটার
বিষয়শ্রেণী:ভারতের নারী টেস্ট ক্রিকেটার
বিষয়শ্রেণী:ভারতের নারী একদিনের আন্তর্জাতিক ক্রিকেটার
বিষয়শ্রেণী:দিল্লির ব্যক্তি
বিষয়শ্রেণী:১৯৬৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:দিল্লি থেকে আগত ক্রিকেটার
বিষয়শ্রেণী:উইকেট-রক্ষক
নাম সার্ভার

একটি **নাম সার্ভার** হলো ডোমেইন নেম সিস্টেম (ডিএনএস) এর সার্ভার উপাদানকে বোঝায়, যা ইন্টারনেটের দুটি প্রধান নামস্থানগুলির মধ্যে একটি। ইন্টারনেটের দ্বিতীয় প্রধান নাম স্থান ডিএনএস সার্ভারগুলির সবচেয়ে গুরুত্বপূর্ণ কাজ হলো মানুষের স্মরণীয় ডোমেইন নাম (example.com) এবং হোস্টনাম সংশ্লিষ্ট সংখ্যাসূচক ইন্টারনেট প্রোটোকল (আইপি) ঠিকানা (93.184.216.34) এর অনুবাদ (রেজোলিউশন), যা ইন্টারনেটে কম্পিউটার সিস্টেম এবং রিসোর্স সনাক্ত করতে ব্যবহৃত হয়।

যদিও এটি সাধারণত ডিএনএস (ডোমেইন নেম সিস্টেম) এর রেফারেন্সে ব্যবহৃত হয়, নাম সার্ভার শব্দটি যে কোনো কম্পিউটার অ্যাপ্লিকেশনের জন্যও ব্যবহার করা যেতে পারে যা একটি ডিরেক্টরি পরিষেবার বিরুদ্ধে প্রশ্নের উত্তর প্রদানের জন্য একটি নেটওয়ার্ক পরিষেবা প্রয়োগ করে যা প্রায়ই মানবিকভাবে অর্থপূর্ণ, একটি সিস্টেম-অভ্যন্তরীণ পাঠ্য ভিত্তিক শনাক্তকারী, প্রায়শই সংখ্যাসূচক শনাক্তকরণ বা সম্বোধন উপাদান। সার্ভিস প্রোটোকল অনুরোধে সার্ভার এই পরিষেবাটি দিয়ে থাকে।

## ডোমেইন নেম সার্ভার

ইন্টারনেট দুটি প্রধান নামস্থান বজায় রাখে: ডোমেইন নাম শ্রেণিবিন্যাস এবং আইপি ঠিকানা সিস্টেম। ডোমেইন নেম সিস্টেম ডোমেইন নেমস্পেস রক্ষণাবেক্ষণ করে এবং এই দুটি নেমস্পেসের মধ্যে অনুবাদ পরিষেবা প্রদান করে। ইন্টারনেট নাম সার্ভারগুলি ডোমেইন নাম সিস্টেম বাস্তবায়ন করে। ডোমেইন নেম সিস্টেমের শীর্ষ শ্রেণিবিন্যাসটি ইন্টারনেট কর্পোরেশন ফর অ্যাসাইনড নেমস অ্যান্ড নাম্বারস (আইসিএএনএন) দ্বারা প্রতিনিধিত্বকারী রুট নেম সার্ভার দ্বারা পরিবেশন করা হয়।

## তথ্যসূত্র

বিষয়শ্রেণী:ইন্টারনেট প্রোটোকল ভিত্তিক নেটওয়ার্ক সফটওয়্যার
বিষয়শ্রেণী:ডোমেইন নেম সিস্টেম
একমা ইন্টারন্যাশনাল

**একমা ইন্টারন্যাশনাল** (, উচ্চারণ: ) হলো তথ্য ও যোগাযোগ ব্যবস্থার জন্য একটি অলাভজনক মানদণ্ড প্রণয়নকারী সংগঠন। ১৯৯৪ সালে **ইউরোপীয় কম্পিউটার নির্মাতা সংস্থা (European Computer Manufacturers Association**, সংক্ষেপে **ECMA)** প্রতিষ্ঠানটির কার্যক্রমকে বিশ্বব্যাপী সম্প্রসারণের জন্য তার নাম পরিবর্তন করে রাখে **একমা (Ecma)** । ফলস্বরূপ, নামটি আর সংক্ষিপ্তরূপ হিসাবে বিবেচিত হয় না এবং নামটিকে আর সম্পূর্ণ বড় হাতের অক্ষরে লেখার প্রয়োজন হয় না।

ইউরোপে কম্পিউটার সিস্টেমকে মানসম্মত করার লক্ষ্যে ১৯৬১ সালে সংগঠনটি প্রতিষ্ঠিত হয়েছিল। বিশ্বব্যাপী বিভিন্ন ছোট-বড় প্রতিষ্ঠান যারা কম্পিউটার বা যোগাযোগ ব্যবস্থা উৎপাদন, বাজারজাতকরণ বা বিকাশ করে তাদের জন্য এই সংগঠনের সদদ্যপদ উন্মুক্ত। এটি জেনেভায় অবস্থিত।

## আরও দেখুন

* আন্তর্জাতিক মান সংস্থা
* ইন্টারন্যাশনাল ইলেকট্রোটেকনিক্যাল কমিশন

## তথ্যসূত্র

## বহিঃসংযোগ

* ওয়েবসাইট
* একমা মানদণ্ডের তালিকা

বিষয়শ্রেণী:ইউরোপ ভিত্তিক তথ্য প্রযুক্তি সংগঠন
বিষয়শ্রেণী:জেনেভা ভিত্তিক সংগঠন
বিষয়শ্রেণী:১৯৬১-এ প্রতিষ্ঠিত সংগঠন
বিষয়শ্রেণী:সুইজারল্যান্ডের স্ট্যান্ডার্ড সংগঠন
জিয়োগ্রাফিক্যাল সোসাইটি অফ ইন্ডিয়া

**জিয়োগ্রাফিক্যাল  সোসাইটি অফ ইন্ডিয়া** (পূর্ব নাম ক্যালকাটা জিয়োগ্রাফিক্যাল সোসাইটি) হল ভারতের ভূতত্ত্ববিদদের এক পেশাগত সংগঠন। এটি ১৯৩৩ খ্রিস্টাব্দে ভারতে ভূগোলবিদ্যার জনক শিবপ্রসাদ চট্টোপাধ্যায়ের উদ্যোগে কলকাতায় প্রতিষ্ঠিত হয়েছিল ক্যালকাটা জিয়োগ্রাফিক্যাল সোসাইটি এবং এর প্রথম সভাপতি ছিলেন কলকাতা বিশ্ববিদ্যালয়ের সিন্ডিকেট সদস্য বি এম মজুমদার। এই সংস্থারই উদ্যোগে  ১৯৩৬ খ্রিস্টাব্দে পূনঃগঠিত হল জিয়োগ্রফিক্যাল সোসাইটি অব ইন্ডিয়া।   সংগঠনটির উদ্দেশ্য হল - ভূতত্ত্ব নিয়ে গবেষণা ও  অনুসন্ধানের কাজে সহায়তা করা, অনুসন্ধান ও গবেষণার উপযোগী বিষয়বস্তু, গবেষণার বিষয়, বই, জার্নাল, কার্যধারাসহ পত্রাদি প্রকাশ করা, সেমিনার বা সম্মেলন করা, তরুণ বিজ্ঞানীদের উৎসাহিত করা, সরকারী সংস্থাগুলিকে পরামর্শ প্রদান এবং বৈজ্ঞানিক গবেষণার উন্নতির জন্য তহবিল, অনুদান এবং এন্ডোয়মেন্টগুলি সুরক্ষিত রাখা  এবং সুষ্ট পরিচালনা করা।

সংগঠনটির সদর দপ্তর কলকাতার  ৩৫,  বালিগঞ্জ সার্কুলার রোডস্থ কলকাতা বিশ্ববিদ্যালয়ের ভূগোল ও পরিবেশ বিভাগে অবস্থিত।

## তথ্যসূত্র

বিষয়শ্রেণী:১৯৩৩-এ স্থাপিত
বিষয়শ্রেণী:ভূতত্ত্ববিদ্যা সংস্থা
বিষয়শ্রেণী:ভারতীয় সংস্থা
ড্রপ রেজিস্ট্রার

একটি **ড্রপ রেজিস্ট্রার**| হলো একটি ডোমেইন নাম রেজিস্ট্রার যে মেয়াদ শেষ হওয়ার এবং ডোমেইন নাম রেজিস্ট্রি দ্বারা মুছে ফেলার পর দ্রুত ইন্টারনেটের ডোমেইন নাম নিবন্ধন করেন। একটি ড্রপ রেজিস্ট্রার ডোমেইন নাম নিবন্ধন করার চেষ্টায় সাধারণত ২৫০টি একযোগে ডোমেইন নাম নিবন্ধনের অনুরোধ পাঠানোর জন্য স্বয়ংক্রিয় সফটওয়্যার ব্যবহার করে। এই ধরনের "ডোমেইন ল্যান্ড রাশ" এর সম্ভাব্য অপব্যবহারের স্বীকৃতিস্বরূপ, আইসিএএনএন এবং ভেরিসাইন ১৭ জুলাই, ২০০১ থেকে একযোগে আবেদনের সংখ্যা ২৫০-টিতে সীমাবদ্ধ করে।

ড্রপ রেজিস্ট্রাররা সাধারণত একটি ডোমেইন ব্যাক-অর্ডার পরিষেবার জন্য কাজ করে এবং চূড়ান্ত নিলামের মূল্য থেকে একটি অংশ পায়।

## তথ্যসূত্র

বিষয়শ্রেণী:ডোমেইন নেম সিস্টেম
বিষয়শ্রেণী:ডোমেইন নাম রেজিস্ট্রার
স্নেহা চট্টোপাধ্যায়

**স্নেহা চট্টোপাধ্যায় ** একজন ভারতীয় অভিনেত্রী। তিনি মূলত বাংলা ধারাবাহিক ও সিনেমায় অভিনয় করেন। ‘সুবর্ণলতা’,‘জলনূপুর’,‘ভুতু’,‘বিকেলে ভোরের ফুল’,‘নকশিকাঁথা’ ধারাবাহিকে অভিনয়ের জন্য তিনি পরিচিত।

## প্রথম জীবন
তিনি বাংলা মাধ্যমের রামকৃষ্ণ সারদা মিশন সিস্টার নিবেদিতা গার্লস স্কুল ও বাগবাজার বহুমুখী বালিকা বিদ্যালয়ে পড়েন। এরপর তিনি জেভিয়ার্স কলেজে সোশিওলজি নিয়ে পড়েন।

## পেশা
তিনি ক্যারিয়ারের শুরু করেন উপস্থাপনা দিয়ে। এরপর তিনি এক বছরের জন্য সংবাদ পাঠিকা ছিলেন। খুব কঠিন হয়ে পড়েছিল। তার উপস্থাপনায় বাড়ির লোকের সায় ছিল । কিন্তু ধারাবাহিক করা নিয়ে আপত্তি ছিল । গ্র্যাজুয়েশনের পর তিনি সিম্বাসিসের পরীক্ষা দিয়ে উত্তীর্ণ হন। কিন্তু  বাইরে থাকতে পারবেন না তাই চলে আসেন। ফেরার সময় তিনি এয়ারপোর্টে স্টার জলসার ‘এখানে আকাশ নীল’ধারাবাহিকে অভিনয়ের প্রস্তাব পান। এরপর জি বাংলার ‘সুবর্ণলতা’তে এক খল অশিক্ষিত মেয়ের চরিত্রে অভিনয় করেন। জি বাংলার ‘সাত পাকে বাঁধা’তে পজেটিভ জুঁইয়ের ভূমিকায় অভিনয়। তারপর স্টার জলসার ‘জল নূপুর’এ আবার খল চরিত্র ভূমি হিসেবে অভিনয় করেন। জি বাংলার‘ভুতু’ তে তিনি পজেটিভ ওঝা পিসির ভূমিকায় অভিনয় করেন ।জি বাংলার ‘বিকেলে ভোরের ফুল’-এ তিনি ভাল দিদির ভূমিকায় কাজ করেন । এরপর তিনি জি বাংলার ‘নকশিকাঁথা’য় খল রোহিনীর ভূমিকা পালন করেন। 
তিনি মঞ্চনাটক ও করেছেন । যেমন- ‘ফোর্থ বেল’ দলের ‘পি-এস ভালবাসা’।এছাড়া তিনি শুধু তোমারই জন্য,‘অসুখওয়ালা’,‘পরিণীতা’,‘ধর্মযুদ্ধ’,‘মিতিন মাসি’,‘বিসমিল্লা’ ইত্যাদি সিনেমায় অভিনয় করেছেন। এছাড়া তিনি ওয়েব ধারাবাহিক এলে বাট গেলে না তে অভিনয় করেন। 

## ব্যক্তিগত জীবন
তিনি সাংবাদিক সংলাপ ভৌমিককে বিয়ে করেন। ২০২১ সালের ৫ ফেব্রুয়ারি তিনি পুত্র সন্তান জোনাক ভৌমিক ওরফে তুরুপকে জন্ম দেন।

## টিভি ধারাবাহিক

* ‘এখানে আকাশ নীল’
* ‘সুবর্ণলতা’
* ‘সাত পাকে বাঁধা’
* ‘জল নূপুর’
* ‘ভুতু’
* ‘বিকেলে ভোরের ফুল’
* ‘নকশিকাঁথা’
* কুসুম দোলা

## চলচ্চিত্র

* শুধু তোমারই জন্য
* ‘অসুখওয়ালা’
* ‘পরিণীতা (২০১৯-এর চলচ্চিত্র)’
* ‘ধর্মযুদ্ধ’
* ‘মিতিনমাসি (চলচ্চিত্র)’
* ‘বিসমিল্লা’
* তন্দুরি (২০২০)

## ওয়েব ধারাবাহিক
* এলে বাট গেলে না (২০২১)

## তথ্যসূত্র

## বহিঃসংযোগ

* 
* 
* 

বিষয়শ্রেণী:জীবিত ব্যক্তি
বিষয়শ্রেণী:বাঙালি টেলিভিশন অভিনেত্রী
বিষয়শ্রেণী:ভারতীয় অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:বাংলা চলচ্চিত্র অভিনেত্রী
ইরানে খবরের কাগজের তালিকা

থাম্ব|সংবাদপত্র, তেহরান, ২০১১
প্রথম ইরানি সংবাদপত্র 19 শতকের মাঝামাঝি সময়ে প্রকাশিত হয় নাসির আল দীন শাহের শাসনামলে ।  আরো বিশেষভাবে, ইরানের প্রথম সংবাদপত্র, কাগজ ** (সংবাদপত্র), দ্বারা সরকারের জন্য চালু করা হয় মির্জা সালেহ সিরাজি 1837. মধ্যে  দ্বারা 1907 (যুগ ফার্সি সাংবিধানিক বিপ্লবের ), সেখানে ছিল 90 ইরানে ছড়িয়ে সংবাদপত্র। 

১৯৫২ সালে মোহাম্মদ মুসাদ্দিকের সরকারের অধীনে পঁচিশটি দৈনিকসহ ৩০০ সংবাদপত্র ছিল।  ১৯৭৯ বিপ্লবের সময় সংবাদপত্রের সংখ্যা ছিল ১০০, যার মধ্যে তেইশটি দৈনিক ছিল। 

## ইরানের সংবাদপত্র
নিচে ইরানে প্রকাশিত সংবাদপত্রের একটি তালিকা দেওয়া হল।

## আরও দেখুন

* যোগাযোগে ইরানের আন্তর্জাতিক রank্যাঙ্কিং
* ইরানি পত্রিকার তালিকা
* ইরানের মিডিয়া

## তথ্যসূত্র
 

## গ্রন্থপঞ্জি

* 
* 
* 
* 
* 

## বহিঃসংযোগ

* ইরানের বৃহত্তম অনলাইন সংবাদপত্র
* গোয়ার মাধ্যমে ইন্টারনেটে ইরানি গণমাধ্যমের তালিকা
* ইরানি সংবাদপত্রের তালিকা

বিষয়শ্রেণী:ইরানের সংবাদপত্র
বিষয়শ্রেণী:দেশ অনুযায়ী সংবাদপত্রের তালিকা
দ্বিতীয় কর্ক

**দ্বিতীয় কর্ক** (রাজত্বকাল: ৯৭২–৯৭৩ খ্রিস্টাব্দ) তাঁর খুল্লতাত খোট্টিগ অমোঘবর্ষের পরে রাষ্ট্রকূট সিংহাসনে আরোহণ করেন। এই সময় রাষ্ট্রকূট সাম্রাজ্যের পতন সূচিত হয়ে গিয়েছিল। কর্কের যোগ্য সামন্ত শাসক পশ্চিম গঙ্গ রাজা দ্বিতীয় নরসিংহ সত্যবাক্য পল্লবদের পরাজিত করেছিলেন। কিন্তু ইতিপূর্বে পরমার রাজা দ্বিতীয় সিয়ক মান্যখেত লুণ্ঠন করে যে দুর্বলতা সৃষ্টি করে গিয়েছিলেন তা রাষ্ট্রকূটদের পরবর্তী সামরিক অভিযানগুলিতে ধরা পড়ে। এই অভিযানে রাষ্ট্রকূটেরা বিজয়ী হতে পারেনি। এই বিশৃঙ্খলার সময় চালুক্য রাজা দ্বিতীয় তৈলপ স্বাধীনতা ঘোষণা করেন এবং দ্বিতীয় কর্ককে হত্যা করেন।

## তথ্যসূত্র
*
*

## বহিঃসংযোগ
* History of Karnataka, Mr. Arthikaje

বিষয়শ্রেণী:৯৭৩-এ মৃত্যু
বিষয়শ্রেণী:হিন্দু রাজশাসক
বিষয়শ্রেণী:রাষ্ট্রকূট রাজবংশ
জল ও স্থল গোলার্ধ

**জল গোলার্ধ** এবং **স্থল গোলার্ধ** হলো পৃথিবীর গোলার্ধদ্বয় যা যথাক্রমে পৃথিবীর সম্ভাব্য সর্ববৃহৎ ভূমি ও মহাসাগরীয় এলাকা জুড়ে বিস্তৃত। সংজ্ঞা অনুসারে (ধরে নেয়া হচ্ছে যে, সমগ্র ভূপৃষ্ঠকে "ভূমি" বা "মহাসাগর" হিসাবে গন্য করা যায়) এই গোলার্ধ দুটি একে অন্যকে পরস্পর ছেদ করে না, বরং আলাদা আলাদা অংশ।

গোলার্ধ নিরূপণ ক্ষেত্রবিশেষে সামান্য কিছুটা পরিবর্তিত হয়ে থাকে। স্থল গোলার্ধের কেন্দ্র নির্ধারণ করা হয় ৪৭°১৩′ উত্তর অক্ষাংশ এবং ১°৩২′ পশ্চিম দ্রাঘিমাংশের ছেদ বিন্দুতে (ফ্রান্সের নান্টেস শহরে)। জল গোলার্ধের কেন্দ্র স্থল গোলার্ধের কেন্দ্রের ঠিক বিপরীতে এবং তাই এটি ৪৭°১৩′ দক্ষিণ অক্ষাংশ এবং ১৭৮°২৮′ পূর্ব দ্রাঘিমাংশের ছেদ বিন্দুতে (প্রশান্ত মহাসাগরে নিউজিল্যান্ডের বাউন্টি দ্বীপপুঞ্জের কাছে) অবস্থিত।
আবার, একটি বিকল্প স্থল গোলার্ধের কেন্দ্র নির্ধারণ করা হয় ৪৭°২৪′৪২″ উত্তর অক্ষাংশ এবং ২°৩৭′১৫″ পশ্চিম দ্রাঘিমাংশের ছেদ বিন্দুতে (ফ্রান্সের পিরিয়াক-সুর-মেরের নিকটবর্তী আইল ডুমেটে)। ফলে, জল গোলার্ধের কেন্দ্রের অবস্থান হচ্ছে ৪৭°২৪′৪২″ দক্ষিণ অক্ষাংশ এবং ১৭৭°২২′৪৫″ পূর্ব দ্রাঘিমাংশের ছেদ বিন্দুতে (প্রশান্ত মহাসাগরে নিউজিল্যান্ডের বাউন্টি দ্বীপপুঞ্জের কাছে)।

## ভৌগোলিক বৈশিষ্ট্যাবলীর বিস্তরণ
নিচের সারণিতে আলফনস বার্গেটের গণনাকৃত হিসাব মতে জল এবং স্থল গোলার্ধের প্রতিটি মহাদেশের ভূমি এলাকা ও জলভাগের অনুমানিক বিস্তরণ দেয়া হলো -

## আরও দেখুন
* পৃথিবীর ভৌগোলিক কেন্দ্র।

## তথ্যসূত্র

## বহিঃসংযোগ

বিষয়শ্রেণী:পৃথিবীর গোলার্ধ
বিষয়শ্রেণী:মহাসাগর
বিষয়শ্রেণী:প্রাকৃতিক ভূগোল
অলিভিয়া সরকার

**অলিভিয়া সরকার** (জন্ম: ২০ মে ১৯৯৩) একজন ভারতীয় বাঙালি মডেল এবং অভিনেত্রী। তিনি মূলত বাংলা টেলিভিশন ধারাবাহিকে কাজ করেন। তিনি *[[জয়ী]]* ধারাবাহিকে খলনায়িকা মালিনী সেন চরিত্রে এবং *[[সীমারেখা]]* ধারাবাহিকে টিয়া চরিত্রে অভিনয়ের জন্য পরিচিত।

## অভিনয়

### টেলিভিশন

### চলচ্চিত্র

* হরর স্টোরিস (বাংলা) (২০২২)
* *শেডস অফ লাইফ* (বাংলা) (২০২১)
* *এই আমি রেণু* (২০২১)
* *[[কি করে তোকে বলবো]]* (২০১৬)

### ওয়েব ধারাবাহিক

* *ব্রেক আপ স্টোরি* (২০২০)
* *মন্টু পাইলট* (২০১৯)

## তথ্যসূত্র
 

## বহিঃসংযোগ

* 
* 

বিষয়শ্রেণী:১৯৯৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:বাঙালি টেলিভিশন অভিনেত্রী
বিষয়শ্রেণী:ভারতীয় অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:বাংলা চলচ্চিত্র অভিনেত্রী
বিষয়শ্রেণী:ভারতীয় ওয়েব ধারাবাহিক অভিনেত্রী
বিষয়শ্রেণী:বাঙালি অভিনেত্রী
প্রথম রাজরাজ

**প্রথম রাজরাজ,** জন্মগত নামে **অরুমোলি বর্মণ**, (বহু ক্ষেত্রে **মহামতি রাজরাজ** নামে পরিচিত) ছিলেন একজন চোল সম্রাট (রাজত্বকাল: আনু. ৯৮৫-১০১৪) এবং তাঁর সময়কালে দক্ষিণ ভারতের সর্বাপেক্ষা শক্তিশালী রাজা। তাঁকে প্রধানত স্মরণ করা হয় চোল ক্ষমতা পুনঃপ্রতিষ্ঠা এবং দক্ষিণ ভারত ও ভারত মহাসাগরে চোলদের আধিপত্য প্রতিষ্ঠার জন্য।

প্রথম রাজরাজের সুপ্রসারিত সাম্রাজ্যের মধ্যে পাণ্ড্য দেশ (দক্ষিণ তামিলনাড়ু), চের দেশ (মধ্য কেরল ও পশ্চিম তামিলনাড়ু) ও উত্তর শ্রীলঙ্কা অন্তর্ভুক্ত হয়েছিল। তিনি লক্ষদ্বীপ ও মলদ্বীপও জয় করেছিলেন। পশ্চিম গঙ্গ (দক্ষিণ কর্ণাটক ও চালুক্যদের বিরুদ্ধে সামরিক অভিযান চালিয়ে তিনি চোল প্রভাব উত্তরে তুঙ্গভদ্রা নদী পর্যন্ত স্থাপন করেছিলেন। পূর্ব উপকূলে তিনি বেঙ্গির (উপকূলীয় অন্ধ্র) অধিকার নিয়ে চালুক্যদের সঙ্গে যুদ্ধ করেন।

প্রথম রাজরাজ ছিলেন যোগ্য প্রশাসক। তিনি চোল রাজধানী তঞ্জাবুরে বৃহদীশ্বর মন্দির নির্মাণ করেন। মধ্যযুগীয় দক্ষিণ ভারতীয় স্থাপত্যশৈলীর মধ্যে এই মন্দিরটিকে সর্বাগ্রগণ্য জ্ঞান করা হয়। তাঁর রাজত্বকালে তামিল কবি অপ্পর, সম্বন্দর ও সুন্দররের রচনা সংকলিত হয় এবং তিরুমুরাই নামে একক গ্রন্থে নিবদ্ধ হয়। ১০০০ খ্রিস্টাব্দে তিনি জমি জরিপ ও মূল্যনির্ধারণের এক বিরাট প্রকল্প শুরু করেন, যার ফলে তাঁর রাজ্য *বলনদুস* নামে পৃথক পৃথক বিভাগে পুনর্গঠিত হয়। ১০১৪ খ্রিস্টাব্দে প্রথম রাজরাজের মৃত্যু হয় এবং তাঁর পুত্র প্রথম রাজেন্দ্র চোল সিংহাসনে আরোহণ করেন।
## তথ্যসূত্র

## গ্রন্থপঞ্জি

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## বহিঃসংযোগ
* 

বিষয়শ্রেণী:চোল রাজা
বিষয়শ্রেণী:চোল রাজবংশ
বিষয়শ্রেণী:ভারতীয় শৈব
বিষয়শ্রেণী:হিন্দু রাজশাসক
বিষয়শ্রেণী:১০১৪-এ মৃত্যু
বিষয়শ্রেণী:৯৪০-এর দশকে জন্ম
বিষয়শ্রেণী:১০ম শতাব্দীর হিন্দু ব্যক্তি
আমিন উদ্দিন মৃধা

**আমিন উদ্দিন মৃধা** একজন বাংলাদেশী শিক্ষাবিদ। তিনি চট্টগ্রাম বিশ্ববিদ্যালয়ের উদ্ভিদবিজ্ঞান বিভাগের অবসরপ্রাপ্ত অধ্যাপক এবং পাবনা বিজ্ঞান ও প্রযুক্তি বিশ্ববিদ্যালয়ের প্রথম উপাচার্য।

## জন্ম
মৃধা পাবনার বেড়া উপজেলায় জন্মগ্রহণ করেন।

## শিক্ষাজীবন
আমিন উদ্দিন মৃধা রাজবাড়ী সরকারী উচ্চ বিদ্যালয় থেকে মাধ্যমিক ও বাংলাদেশ কৃষি বিশ্ববিদ্যালয়ের অধীনে উচ্চমাধ্যমিক (সমমান) পাস করেন। তিনি বাংলাদেশ কৃষি বিশ্ববিদ্যালয় থেকে ১৯৭২ সালে কৃষিতে বিএসসি (সম্মান) ও ১৯৭৫ সালে এমএসসি ডিগ্রি লাভ করেন। লন্ডন বিশ্ববিদ্যালয় থেকে ১৯৮৩ সালে তিনি পিএইচডি ডিগ্রি অর্জন করেন। এই ডিগ্রি অর্জনের জন্য ইম্পেরিয়াল কলেজ লন্ডনে অধ্যয়ন করায় তাকে ডিপ্লোমা অব দ্য ইম্পেরিয়াল কলেজ (ডিআইসি) প্রদান করা হয়।

## কর্মজীবন
আমিন উদ্দিন ১৯৭৫ সালে চট্টগ্রাম বিশ্ববিদ্যালয়ের উদ্ভিদবিজ্ঞান বিভাগে প্রভাষক হিসেবে যোগদান করেন। তিনি ১৯৮০ সালে সহকারী অধ্যাপক, ১৯৮৫ সালে সহযোগী অধ্যাপক এবং ১৯৯২ সালে অধ্যাপক পদে পদোন্নতি লাভ করেন। ১৯৯৮ সালে তিনি সিলেকশন গ্রেড অধ্যাপক হন। ২০১১ সালে চট্টগ্রাম বিশ্ববিদ্যালয় থেকে অবসর লাভের পর থেকে ২০১৬ সাল পর্যন্ত তিনি সৌদি আরবের বাদশাহ সৌদ বিশ্ববিদ্যালয়ের প্লান্ট প্রোডাকশন বিভাগে অধ্যাপনা করেন।

কর্মজীবনে তিনি অধ্যাপনার পাশাপাশি চট্টগ্রাম বিশ্ববিদ্যালয়ের সিনেট ও একাডেমিক কাউন্সিলের সদস্য, উদ্ভিদবিজ্ঞান বিভাগের প্রধানসহ বিভিন্ন গুরুত্বপূর্ণ দায়িত্ব পালন করেন।

আমিন উদ্দিন মৃধা ২০০৮ থেকে ২০০৯ সাল পর্যন্ত পাবনা বিজ্ঞান ও প্রযুক্তি বিশ্ববিদ্যালয়ের প্রথম উপাচার্য হিসেবে দায়িত্ব পালন করেন।

## গবেষণাকর্ম ও প্রকাশনা
জাতীয় ও আন্তর্জাতিক জার্নালে তার প্রায় ২০০টি গবেষণাপত্র প্রকাশিত হয়েছে। দেশে-বিদেশে বিভিন্ন সম্মেলনে তিনি গবেষণাপত্র উপস্থাপন করেছেন। উল্লেখযোগ্য সংখ্যক পিএইচডি ও এমএস পর্যায়ের শিক্ষার্থীর গবেষণা তত্ত্বাবধান করার অভিজ্ঞতা রয়েছে তার। এছাড়া বিভিন্ন জার্নালের সম্পাদক ও রিভিউয়ার হিসেবেও দায়িত্ব পালন করেন তিনি।

## সদস্যপদ
আমিন উদ্দিন বিশ্ববিদ্যালয় শিক্ষক সমিতি ফেডারেশন, চট্টগ্রাম বিশ্ববিদ্যালয় শিক্ষক সমিতি, বাংলাদেশ বিজ্ঞান একাডেমিসহ বিভিন্ন পেশাজীবী ও গবেষণা সংগঠনের সাথে সম্পৃক্ত। তিনি বহু সংগঠনের নেতৃত্বও দিয়েছেন।

## পুরস্কার ও সম্মাননা
মৃধা বহু পুরস্কার ও সম্মাননা লাভ করেছেন। উচ্চশিক্ষা ও গবেষণার জন্য তিনি আটটি আন্তর্জাতিক ফেলোশিপ লাভ করেন।

## তথ্যসূত্র

বিষয়শ্রেণী:বাংলাদেশী শিক্ষাবিদ
বিষয়শ্রেণী:পাবনা জেলার ব্যক্তি
বিষয়শ্রেণী:বাংলাদেশ কৃষি বিশ্ববিদ্যালয়ের প্রাক্তন শিক্ষার্থী
বিষয়শ্রেণী:লন্ডন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:রাজবাড়ী সরকারি উচ্চ বিদ্যালয়ের প্রাক্তন শিক্ষার্থী
বিষয়শ্রেণী:চট্টগ্রাম বিশ্ববিদ্যালয়ের শিক্ষক
বিষয়শ্রেণী:পাবনা বিজ্ঞান ও প্রযুক্তি বিশ্ববিদ্যালয়ের উপাচার্য
সত্যাশ্রয়

**সত্যাশ্রয়** (), ছিলেন পশ্চিম চালুক্য সাম্রাজ্যের এক রাজা। তিনি সত্তিগ বা ইরিবদেব্দাঙ্গ নামেও পরিচিত ছিলেন। খ্রিস্টীয় একাদশ শতাব্দীর গোড়ায় যখন পশ্চিম চালুক্য সাম্রাজ্যের ভিত্তি সুদৃঢ় হচ্ছিল, তখন সত্যাশ্রয় তঞ্জাবুরের চোল রাজবংশ, পরমার রাজবংশ, মধ্য ভারতের চেরি রাজ্য ও গুজরাতের চালুক্যদের সঙ্গে একাধিক যুদ্ধে অবতীর্ণ হয়। এই যুদ্ধগুলির ফলাফল ছিল মিশ্র, কোনওটিতে সত্যাশ্রয় জয়ী হয়েছিলেন, আবার কোনওটিতে পরাজিত হন। পিতা দ্বিতীয় তৈলপের রাজত্বকালেই রাজপুত্র রূপে সত্যাশ্রয় এক উচ্চাকাঙ্ক্ষী যোদ্ধা হিসেবে নিজেকে প্রতিষ্ঠা করেছিলেন। সত্যাশ্রয় বিশিষ্ট কন্নড় কবি রন্নের (ধ্রুপদি কন্নড় সাহিত্যের ত্রিরত্নের অন্যতম) পৃষ্ঠপোষকতা করেন। রন্ন *সাহসভীমবিজয়* বা *গদাযুদ্ধ* মহাকাব্যে তাঁর পৃষ্ঠপোষককে পাণ্ডব রাজকুমার ভীমের সঙ্গে তুলনা করেন। সত্যাশ্রয় “অকালবর্ষ”, “অকলঙ্কচরিত” ও “সাহসভীম” উপাধি গ্রহণ করেছিলেন।

## তথ্যসূত্র

## গ্রন্থপঞ্জি
*
* 
*
*
*

বিষয়শ্রেণী:পশ্চিম চালুক্য সাম্রাজ্য
বিষয়শ্রেণী:১০ম শতাব্দীতে জন্ম
তারাপদ ভৌমিক

**তারাপদ ভৌমিক** একজন বাংলাদেশী শিক্ষাবিদ। তিনি খুলনা প্রকৌশল ও প্রযুক্তি বিশ্ববিদ্যালয়ের মেকানিক্যাল ইঞ্জিনিয়ারিং বিভাগের অবসরপ্রাপ্ত অধ্যাপক এবং খুলনায় অবস্থিত বেসরকারি বিশ্ববিদ্যালয়, নর্থ ওয়েস্টার্ন বিশ্ববিদ্যালয়ের সাবেক উপাচার্য।

## কর্মজীবন
তারাপদ ভৌমিক খুলনা প্রকৌশল ও প্রযুক্তি বিশ্ববিদ্যালয়ের মেকানিক্যাল ইঞ্জিনিয়ারিং বিভাগে দীর্ঘকাল অধ্যাপনা করেছেন। তিনি ২০১৭ থেকে ২০২১ সাল পর্যন্ত খুলনায় অবস্থিত বেসরকারি বিশ্ববিদ্যালয়, নর্থ ওয়েস্টার্ন বিশ্ববিদ্যালয়ের উপাচার্য হিসেবে দায়িত্ব পালন করেন।

## আরও দেখুন
* নর্থ ওয়েস্টার্ন বিশ্ববিদ্যালয়, বাংলাদেশ

## তথ্যসূত্র

বিষয়শ্রেণী:বাংলাদেশী শিক্ষাবিদ
বিষয়শ্রেণী:নর্থ ওয়েস্টার্ন বিশ্ববিদ্যালয়, বাংলাদেশের উপাচার্য

## বহিঃসংযোগ
* নর্থ ওয়েস্টার্ন বিশ্ববিদ্যালয়ের ওয়েবসাইট
আল জামেয়াতুল ফালাহিয়া কামিল মাদ্রাসা

**আল জামেয়াতুল ফালাহিয়া কামিল মাদরাসা** চট্টগ্রাম বিভাগের ফেনী জেলার একটি ঐতিহ্যবাহী কামিল মাদরাসা। তবে মাদরাসাটি সংক্ষেপে **ফালাহিয়া মাদরাসা** নামেও পরিচিত। ফলাফলের দিক থেকে এই মাদরাসা ফেনী জেলা ও চট্টগ্রাম বিভাগে শীর্ষে স্থান লাভ করে, এবং সারাদেশে শীর্ষ ২০ অবস্থান করে। এই মাদ্রাসার বর্তমান অধ্যক্ষের নাম মুফতি ফারুক আহমেদ। ২০১৮ সালে এই মাদ্রাসা ফলাফলের দিক থেকে দাখিল পরীক্ষায় ফেনী জেলায় ১ম স্থান লাভ করে।

## অবস্থান
ফেনী শহরের প্রাণকেন্দ্রে কুমিল্লা বাসস্ট্যান্ড সংলগ্ন ফালাহিয়া লেনে মনোরম পরিবেশে ১০০ শতাংশ ভুমি নিয়ে মাদ্রাসাটি অবস্থিত। শহরের জিরো পয়েন্ট দোয়েল চত্ত্বর থেকে মাদ্রাসাটির দূরত্ব মাত্র দেড় কিলোমিটার।

## ইতিহাস
১৯৭৮ সালে ফেনী জেলায় ইসলামী শিক্ষার বিস্তারের জন্য এই মাদ্রাসাটি প্রতিষ্ঠা করা হয়। মাদ্রাসার বর্তমান গভর্নিং বডির সভাপতি অধ্যাপক মাওলানা লিয়াকত আলী ভূইঁয়া মাদ্রাসার প্রতিষ্ঠাকালিন সদস্য ছিলেন। ২০০০ সালে মাদ্রাসাটি সরকারি শেষ স্বীকৃতি লাভ করে। উচ্চ শিক্ষা ফাজিল ও কামিল পরীক্ষার জন্য ২০০৬ সালে ইসলামী বিশ্ববিদ্যালয়, বাংলাদেশের অধিভুক্তি লাভ করে, এরপরে ২০১৬ সালে ইসলামি আরবি বিশ্ববিদ্যালয় প্রতিষ্ঠা হলে সকল আলিয়া মাদ্রাসার সঙ্গে এই মাদ্রাসাও আরবি বিশ্ববিদ্যালয় অধিভুক্তি লাভ করে।

## উল্লেখযোগ্য ব্যক্তিবর্গ

* মুফতি মুহাম্মদ রফিকুল ইসলাম -- ইসলামী কলাম লেখক ও চিন্তাবিদ, মাদ্রাসার প্রধান ফকিহ।

## তথ্যসূত্র

বিষয়শ্রেণী:ফেনী জেলার আলিয়া মাদ্রাসা
বিষয়শ্রেণী:ফেনী জেলার শিক্ষাপ্রতিষ্ঠান
বিষয়শ্রেণী:১৯৭৮-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯৭৮-এ বাংলাদেশে প্রতিষ্ঠিত
বিষয়শ্রেণী:বাংলাদেশের কামিল মাদ্রাসা
উজ্জয়িনী জেলা

**উজ্জয়িনী জেলা** মধ্য ভারতের মধ্যপ্রদেশ রাজ্যের একটি জেলা। জেলা সদর ঐতিহাসিক উজ্জয়িনী শহরে অবস্থিত। জেলার মোট আয়তন ৬,০৯১ কিমি২ এবং জনসংখ্যা ১৯,৮৬,৮৬৪ জন (২০১১-এর আদমশুমারি), যা ২০০১-এর জনসংখ্যা ১৭,১০,৯৮২ জনের তুলনায় ১৬.১২% বৃদ্ধি লাভ করেছে।

## জনসংখ্যার উপাত্ত

২০১১ সালের আদমশুমারি অনুসারে উজ্জয়িনী জেলার জনসংখ্যা ১৯,৮৬,৮৬৪, যা মোটামুটিভাবে স্লোভেনিয়া বা মার্কিন যুক্তরাষ্ট্রের নিউ মেক্সিকো রাজ্যের সমান। এটি জনসংখ্যার হিসাবে ভারতে ২৩৩তম (মোট ৬৪০ টির মধ্যে) বৃহৎ জেলা। জেলায় জনসংখ্যার ঘনত্ব প্রতি বর্গ কিলোমিটারে ৩২৬ জন (৮৪০/বর্গ মাইল)। জেলাটির জনসংখ্যা বৃদ্ধির হার ২০০১-২০১১ দশকে ১৬.১১% ছিল। উজ্জয়িনী জেলায় লিঙ্গ অনুপাত প্রতি ১,০০০ জন পুরুষের বিপরীতে ৯৫৪ জন মহিলার এবং সাক্ষরতার হার ৭৩.৫৫%।

### ভাষা
২০১১ সালের ভারতের আদমশুমারির অনুসারে জেলার মোট জনসংখ্যার ৯৫.২১% হিন্দি, ২.৮৩% উর্দু, ০.৫৮% গুজরাতি, ০.৫৬% মারাঠি ও ০.৪০% সিন্ধি ভাষায় কথা বলে।

## ভূগোল
জেলাটি উত্তর-পূর্ব ও পূর্ব দিকে শাজাপুর জেলা, দক্ষিণ-পূর্বে দেবাস, দক্ষিণে ইন্দোর, দক্ষিণ-পশ্চিমে ধর এবং পশ্চিম ও উত্তর-পশ্চিমে রতলাম জেলা দ্বারা সীমাবদ্ধ। জেলাটি উজ্জয়িন বিভাগের অন্তর্গত।

## তথ্যসূত্র

## বহিঃসংযোগ

* উজ্জয়িন জেলার ওয়েব সাইট 


বিষয়শ্রেণী:মধ্যপ্রদেশের জেলা
প্রাইভেট নেটওয়ার্ক

থাম্ব|রাউটার ও সুইচ এর মাধ্যমে নেটওয়ার্কের ডায়াগ্রাম
ইন্টারনেট নেটওয়ার্কে, একটি **প্রাইভেট নেটওয়ার্ক** হলো একটি কম্পিউটার নেটওয়ার্ক যা আইপি ঠিকানার একটি প্রাইভেট ঠিকানা স্থান ব্যবহার করে। এই ঠিকানাগুলি সাধারণত আবাসিক, অফিস এবং এন্টারপ্রাইজ পরিবেশে লোকাল এরিয়া নেটওয়ার্ক (ল্যান) এর জন্য ব্যবহৃত হয়। আইপিভি৪ এবং আইপিভি৬ স্পেসিফিকেশন উভয়ই প্রাইভেট আইপি অ্যাড্রেস রেঞ্জ সংজ্ঞায়িত করে।

প্রাইভেট নেটওয়ার্কের ঠিকানা কোন নির্দিষ্ট সংস্থাকে বরাদ্দ করা হয় না। আঞ্চলিক বা স্থানীয় ইন্টারনেট রেজিস্ট্রি থেকে অনুমোদন ছাড়াই যে কেউ এই ঠিকানাগুলি ব্যবহার করতে পারে। প্রাইভেট আইপি ঠিকানা স্পেসগুলি মূলত আইপিভি৪ ঠিকানা ক্লান্তি বিলম্বিত করতে সহায়তা করার জন্য সংজ্ঞায়িত করা হয়েছিল। একটি প্রাইভেট আইপি ঠিকানা থেকে উদ্ভূত বা সম্বোধন করা আইপি প্যাকেট সার্বজনীন ইন্টারনেটের মাধ্যমে রুট করা যায় না।

## প্রাইভেট আইপিভি৪ ঠিকানা
ইন্টারনেট ইঞ্জিনিয়ারিং টাস্ক ফোর্স (আইইটিএফ) ইন্টারনেট অ্যাসাইন্ড নাম্বারস অথোরিটি (আইএএনএ)-কে নির্দেশ দিয়েছে যাতে নিম্নোক্ত আইপিভি৪ ঠিকানা পরিসর প্রাইভেট নেটওয়ার্কের জন্য সংরক্ষিত রাখতে:

এই রেঞ্জগুলিকে ছোট সাবনেটে বিভক্ত করা সাধারণ বিষয়।

## আরএফসি নথি
* আরএফসি ১৯১৮ – প্রাইভেট ইন্টারনেটের জন্য ঠিকানা বরাদ্দ
* আরএফসি ২০৩৬ – ইন্টারনেটের মধ্যে ক্লাস এ অ্যাড্রেস স্পেসের উপাদানগুলির ব্যবহার সম্পর্কে পর্যবেক্ষণ
* আরএফসি ৭০২০ – ইন্টারনেট নম্বর রেজিস্ট্রি সিস্টেম
* আরএফসি ২১০১ – বর্তমান আইপিভি৪ এর আচরণ
* আরএফসি ২৬৬৩ – আইপি নেটওয়ার্ক অ্যাড্রেস ট্রান্সলেটর (এনএটি) পরিভাষা এবং বিবেচনা
* আরএফসি ৩০২২ – ঐতিহ্যগত আইপি নেটওয়ার্ক ঠিকানা অনুবাদক
* আরএফসি ৩৩৩০ – আইপিভি৪ ঠিকানার বিশেষ ব্যবহার
* আরএফসি ৩৮৭৯ – সাইটের স্থানীয় ঠিকানাগুলি অপ্রচলিত
* আরএফসি ৩৯২৭ – আইপিভি৪ লিংক-স্থানীয় ঠিকানাগুলির গতিশীল কনফিগারেশন
* আরএফসি ৪১৯৩ – অনন্য স্থানীয় আইপিভি৬ ইউনিকাস্ট ঠিকানা
* আরএফসি ৫৭৩৫ – আইপিভি৪ ঠিকানার বিশেষ ব্যবহার (বহিষ্কৃত)
* আরএফসি ৬৫৯৮ – সংরক্ষিত আইপিভি৪ ঠিকানা
* আরএফসি ৬৮৯০ – বিশেষ উদ্দেশ্য আইপি ঠিকানা রেজিস্ট্রি

## আরোও দেখুন
* ভার্চুয়াল প্রাইভেট নেটওয়ার্ক
* লোকালহোস্ট

## তথ্যসূত্র

বিষয়শ্রেণী:ইন্টারনেট স্থাপত্য
বিষয়শ্রেণী:আইপি ঠিকানা
লোকালহোস্ট

কম্পিউটার নেটওয়ার্কে, **লোকালহোস্ট** একটি হোস্টনাম যা বর্তমান কম্পিউটারকে অ্যাক্সেস করতে ব্যবহৃত হয়। এটি লুপব্যাক নেটওয়ার্ক ইন্টারফেসের মাধ্যমে হোস্টে চলমান নেটওয়ার্ক পরিষেবাগুলি অ্যাক্সেস করতে ব্যবহৃত হয়। লুপব্যাক ইন্টারফেস ব্যবহার করে যেকোনো স্থানীয় নেটওয়ার্ক ইন্টারফেস হার্ডওয়্যারকে বাইপাস করা যায়।

## লুপব্যাক
একটি স্থানীয় নেটওয়ার্ক ইন্টারফেসের প্রয়োজন ছাড়াই হোস্টে একটি নেটওয়ার্ক পরিষেবা চালানোর জন্য কম্পিউটারের সাথে সংযুক্ত নেটওয়ার্কগুলি থেকে পরিষেবাটি অ্যাক্সেসযোগ্য না করে স্থানীয় লুপব্যাক মেকানিজম ব্যবহার করা যেতে পারে। উদাহরণস্বরূপ, একটি স্থানীয়ভাবে ইনস্টল করা ওয়েবসাইট একটি ওয়েব ব্রাউজার থেকে ইউআরএল `` এর মাধ্যমে তার হোম পেজ প্রদর্শন করতে পারে।

লোকালহোস্ট সাধারণত আইপিভি৪ লুপব্যাক ঠিকানা `127.0.0.1` এবং আইপিভি৬ লুপব্যাক ঠিকানা `::1` এর সমাধান করে।

## নাম বিশ্লেষণ
আইপিভি৪ নেটওয়ার্ক মানগুলি সম্পূর্ণ ঠিকানা ব্লক 127.0.0.0/8 (১ কোটি ৬০ লক্ষেরও বেশি ঠিকানা) লুপব্যাকের উদ্দেশ্যে সংরক্ষণ করে। তার মানে এই যে কোন ঠিকানায় পাঠানো প্যাকেট ফেরত দেওয়া হয়। 127.0.0.1 ঠিকানাটি হলো আইপিভি৪ লুপব্যাক ট্রাফিকের জন্য আদর্শ ঠিকানা; বাকিগুলি সমস্ত অপারেটিং সিস্টেম দ্বারা সমর্থিত নয়। এগুলোকে হোস্টে একাধিক সার্ভার অ্যাপ্লিকেশন সেট আপ করতে ব্যবহার করা যেতে পারে, সবারই একই পোর্ট নম্বরে আছে। আইপিভি৬ মান লুপব্যাকের জন্য শুধুমাত্র একটি একক ঠিকানা বরাদ্দ করে, তা হলো `::1`।

স্থানীয় হোস্ট নামের এক বা একাধিক আইপি ঠিকানার নির্ণয় সাধারণত অপারেটিং সিস্টেমের হোস্ট ফাইলে নিম্নলিখিত লাইন দ্বারা কনফিগার করা হয়:

```
127.0.0.1    localhost
::1          localhost
```


## আরোও দেখুন
* প্রাইভেট নেটওয়ার্ক

## তথ্যসূত্র

বিষয়শ্রেণী:ইন্টারনেট স্থাপত্য
বিষয়শ্রেণী:আইপি ঠিকানা
মুক্তিযুদ্ধ পদক

**মুক্তিযুদ্ধ পদক** বা **মুক্তিযুদ্ধ পুরস্কার** বাংলাদেশ সরকার কর্তৃক প্রদত্ত বেসামরিক সম্মাননা পদক। ১৯৭১ সালের বাংলাদেশের স্বাধীনতা যুদ্ধের স্মৃতি সংরক্ষণ ও চেতনা বিকাশে ২০২১ সালের ৯ আগস্ট প্রবর্তন করা হয়। প্রতি বছর বাংলাদেশের বিজয় দিবস আগের দিন ১৫ ডিসেম্বর এই পদক প্রদান করা হবে। এই পদক জাতীয় জীবনে রাষ্ট্র কর্তৃক নির্ধারিত মুক্তিযুদ্ধের স্মৃতি সংরক্ষণ এবং চেতনা বিকাশে ব্যক্তি ও সংগঠন/সংস্থার গুরুত্বপূর্ণ অবদান ও গৌরবোজ্জ্বল ভূমিকার জন্য রাষ্ট্রীয় পর্যায়ে সম্মানিত ও উৎসাহিত করতে  বাংলাদেশের নাগরিক এমন ব্যক্তি বা গোষ্ঠিকে প্রদান করা হবে। এছাড়াও ব্যক্তির পাশাপাশি জাতীয় জীবনের নির্দিষ্ট ক্ষেত্রে অনন্য উল্লেখযোগ্য অবদানের জন্য প্রতিষ্ঠানসমূহকেও এই পুরস্কার প্রদান করা হবে। 

৭টি বিভাগে এ পদক প্রদান করা হবে। প্রত্যেক পদকপ্রাপ্তদের একটি ১৮ ক্যারেট স্বর্ণ নির্মিত ২৫ গ্রাম ওজন বিশিষ্ট পদক, একটি সম্মাননাসূচক পদকের রেপ্লিকা এবং  দুই লাখ টাকা দেয়া হবে।

## বাছাই পদ্ধতি
বাংলাদেশের মুক্তিযুদ্ধ বিষয়ক মন্ত্রণালয় পদক প্রদানের লক্ষ্যে  মনোনয়ন আহ্বান করে। পদক প্রদানের জন্য ব্যক্তির সামগ্রিক জীবনের কৃতিত্ব ও অবদানকে গুরুত্ব প্রদান করা হয়। ব্যক্তি পর্যায়ে মনোনিত ব্যক্তি বাংলাদেশের নাগরিক ও মুক্তিযুদ্ধে উল্লেখযোগ্য অবদান রাখা বিদেশি নাগরিকও এ পদকে মনোনিত হতে পারেন।

বেসরকারি সংস্থা বা প্রতিষ্ঠানের ক্ষেত্রে সরকার স্বীকৃত কোন প্রতিষ্ঠান অথবা যুদ্ধকালীন বা যুদ্ধ পরবর্তী সর্বজনবিদিত,  মুক্তিযুদ্ধের চেতনা বাস্তবায়নে অগ্রণী ভূমিকা পালনে অনন্য হতে হবে।

সরকারি দপ্তর, সংস্থা বা প্রতিষ্ঠানের ক্ষেত্রে মুক্তিযুদ্ধের চেতনা বিকাশে সরাসরি অবদান রাখা মন্ত্রণালয়/বিভাগ, মন্ত্রণালয় বিভাগের অধীন দপ্তর, সংস্থা বা প্রতিষ্ঠান বিবেচিত হবে।

### অযোগ্যতা
ক) রাষ্ট্রবিরোধী কার্যকলাপে/ফৌজদারি আইনে শাস্তিপ্রাপ্ত

খ) ফৌজদারি অপরাধে দণ্ডিত বা দেউলিয়া কোন ব্যক্তি বা প্রতিষ্ঠান

খ) মুক্তিযুদ্ধের চেতনাবিরোধী কোন ব্যক্তি বা প্রতিষ্ঠান

গ) একবার পদকপ্রাপ্ত ব্যক্তি বা প্রতিষ্ঠান পরবর্তী ১০ (দশ) বছরে একই বিষয়ে পুনরায় মনোনিত হবে না।

## পদকের ক্ষেত্র
মুক্তিযুদ্ধ পদক প্রদানের ক্ষেত্রে বাংলাদেশ সরকার কর্তৃক নির্ধারিত কিছু বিষয়ের প্রতি নজর দেয়া হয়:

১. স্বাধীনতা সংগ্রাম ও মুক্তিযুদ্ধে সংগঠনে ভূমিকা

২. সরাসরি মুক্তিযুদ্ধে অংশগ্রহণ ও বীরত্বপূর্ণ ভূমিকা পালন

৩. স্বাধীনতা পরবর্তীকালে মুক্তিযুদ্ধের চেতনা বাস্তবায়ন

৪. মুক্তিযুদ্ধ/স্বাধীনতা বিষয়ক সাহিত্য রচনা

৫. মুক্তিযুদ্ধ ভিত্তিক চলচ্চিত্র/তথ্যচিত্র/নাটক নির্মাণ/সাংস্কৃতিক কর্মকাণ্ড

৬. মুক্তিযুদ্ধ ও স্বাধীনতা বিষয়ক গবেষণা

৭. মুক্তিযুদ্ধের স্মৃতি সংরক্ষণ

এর বাইরেও সরকার কর্তৃক নির্ধারিত যে কোন ক্ষেত্র থাকতে পারে।

## তথ্যসূত্র

বিষয়শ্রেণী:বাংলাদেশের বেসামরিক পুরস্কার ও সম্মাননা
বিষয়শ্রেণী:বাংলাদেশের পুরস্কার
বিষয়শ্রেণী:২০২১-এ প্রবর্তিত পুরস্কার
গড় নাসিমপুর

***গড় নাসিমপুর*** হল একটি জনপ্রিয় বাংলা চলচ্চিত্র যা পরিচালনা করেন অজিত লাহিড়ী। এই চলচ্চিত্রটিতে চিত্রনাট্যকার এবং কাহিনী লিখেছিলেন বারীন্দ্রনাথ দাশ। এই চলচ্চিত্রটি ১৯৬৮ সালে শ্যাডো প্রোডাকসান ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন শ্যামল মিত্র।  এই চলচ্চিত্রটির মুখ্য চরিত্রে অভিনয় করেন উত্তম কুমার, বিশ্বজিৎ চ্যাটার্জী, মাধবী মুখোপাধ্যায়, রুমা গুহঠাকুরতা।

## কাহিনী

এই গল্পটি ১৬৫১ সালের পটভূমিতে চিত্রিত হয়েছিল যখন সম্রাট ছিলেন শাহজাহান এবং বাংলার সুবেদার ছিলেন শাহজাদা সুজা। কিন্তু অনেকে রাজা হওয়ার জন্য ষড়যন্ত্র করেছিল। ইতোমধ্যে শাহজাদা আওরেঙ্গজেব গোলকুণ্ডার রাজার সাথে মিলিত হয়েছেন। সুজা নাসিমপুরের রাজা ইন্দ্রনারায়ণকে বিশেষভাবে পছন্দ করতেন তবে ষড়যন্ত্রকারী হিসাবে তিনি তার খুব ঘনিষ্ঠ বন্ধু উমাকান্ত রায়ের এলাকা দখল করেছিলেন। দেবকান্ত রায়ের ছেলে উমাকান্ত তিনি এখনও ইন্দ্রনারায়ণের সঙ্গে থাকেন। একদিন তিনি একটি ডাকাত দলের প্রধান ভুজঙ্গ হালদার তার সাথে দেখা করেন। নাসিমপুরের রাজকন্যা উত্তরার সাথে বাসুদেবকে দেখা করতে বাঁধা দেন তাঁর দেওয়ান। কিন্তু উত্তরা বাসুদেবকে ভালোবাসে, সে তাকে বলেছিল যে তার কার্যক্রম তার কাছে গ্রহণযোগ্য নয়। অবশেষে মীর জুমলা শাহজাদা আওরঙ্গজেবকে সাহায্য করেন এবং বাসুদেব মীর জুমলার সঙ্গে একটি ষড়যন্ত্র করেন। কিন্তু উমাকান্ত সব ষড়যন্ত্র উন্মোচন করে তারপর উত্তরার সাথে পুনরায় মিলিত হয়।

## শ্রেষ্ঠাংশে

* উত্তম কুমার
* বিশ্বজিৎ চ্যাটার্জী
* মাধবী মুখোপাধ্যায়
* দেব মুখোপাধ্যায়
* অসিতবরণ
* ভানু বন্দ্যোপাধ্যায়
* বিকাশ রায়
* রুমা গুহ ঠাকুরতা
* অনুপ কুমার
* তরুণ কুমার
* কমল মিত্র
* প্রীতি মজুমদার
* অর্ধেন্দু ভট্টাচার্য
* শম্ভু ভট্টাচার্য
* ভানু চ্যাটার্জী
* পঙ্কজ চ্যাটার্জি
* শেখর চ্যাটার্জি
* সুব্রত চট্টোপাধ্যায়
* কৃষ্ণকলি মণ্ডল
* মলয় মুখোপাধ্যায়
* পদ্মাদেবী
* মাস্টার প্রসূন
* দিলীপ রায়
* সুধীর সরকার
* সুব্রত সেনশর্মা
* মাস্টার শান্তনু

## সাউন্ডট্রাক

## তথ্যসূত্র

## বহিঃসংযোগ
* 

বিষয়শ্রেণী:১৯৬৮-এর চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:১৯৬০-এর দশকের বাংলা ভাষার চলচ্চিত্র
বিষয়শ্রেণী:হিন্দি ভাষার চলচ্চিত্র
রাধাবল্লভ গোপ

**রাধাবল্লভ গোপ** (১৯০০—১৯৮২) একজন বাঙালী ভারতীয় স্বাধীনতা সংগ্রামী ও রাজনীতিবিদ।

## জীবনী
রাধাবল্লভ গোপ, ১৯০০ সালে, ব্রিটিশ ভারতের শরীয়তপুরে জন্মগ্রহণ করেন। তিনি পালং স্কুলের ছাত্র ছিলেন। কলেজে পড়ার সময় অনুশীলন সমিতিতে যোগ দেন ও আগ্নেয়াস্ত্র সহ ধরা পড়েছিলেন। বিচারে তাঁর আন্দামান সেলুলার জেলে যাবজ্জীবন দ্বীপান্তর দন্ড হয়। ৩১ বছর জেল খেটে মুক্তি পেয়ে তিনি বিপ্লবী সমাজতন্ত্রী দল (আর এস পি) তে  যোগ দেন। তাঁর সাথে অভিনেতা ভানু বন্দ্যোপাধ্যায়ের সুসম্পর্ক ছিল। তিনি বিপ্লবী সমাজতন্ত্রী দলের সাথে আজীবন যুক্ত ছিলেন।

## তথ্যসূত্র

বিষয়শ্রেণী:১৯০০-এ জন্ম
বিষয়শ্রেণী:১৯৮২-এ মৃত্যু
বিষয়শ্রেণী:শরীয়তপুর জেলার ব্যক্তি
বিষয়শ্রেণী:বাঙালি বিপ্লবী
বিষয়শ্রেণী:পূর্ব বাংলা থেকে ভারতীয় স্বাধীনতা কর্মী
বিষয়শ্রেণী:বিপ্লবী সমাজতন্ত্রী দল (ভারত) এর রাজনীতিবিদ
কল্লেশ্বর মন্দির, বাগালি

**কল্লেশ্বর মন্দির** () হল ভারতের কর্ণাটক রাজ্যের দাবণগেরে জেলায় হরপনহল্লি শহরের কাছে অবস্থিত বাগালি (প্রাচীন শিলালিপিতে বালগালি) গ্রামে অবস্থিত একটি হিন্দু মন্দির। খ্রিস্টীয় দশম শতাব্দীর মধ্যভাগে রাষ্ট্রকূট শাসনকালে মন্দিরটির নির্মাণকার্য শুরু হয় এবং তারপর পশ্চিম চালুক্য রাজা দ্বিতীয় তৈলপের শাসনকালে ৯৮৭ খ্রিস্টাব্দ নাগাদ এই মন্দিরের নির্মাণকার্য সমাপ্ত হয়। মন্দিরটি নির্মাণ করেছিলেন দুগ্গিময় নামে এক ব্যক্তি। মন্দিরটিতে ছত্রিশটি প্রাচীন কন্নড় শিলালিপি রক্ষিত আছে, যেগুলি উৎকীর্ণ হয়েছিল দশম ও একাদশ শতাব্দীতে। বর্তমানে মন্দিরটি ভারতীয় পুরাতত্ত্ব সর্বেক্ষণের দ্বারা সংরক্ষিত জাতীয় গুরুত্বসম্পন্ন স্মারকগুলির অন্যতম।

## তথ্যসূত্র

## References

* 
* Adam Hardy, Indian Temple Architecture: Form and Transformation : the Karṇāṭa Drāviḍa Tradition, 7th to 13th Centuries, Abhinav, 1995, New Delhi, .
* 

বিষয়শ্রেণী:পশ্চিম চালুক্য সাম্রাজ্য
বিষয়শ্রেণী:চালুক্য রাজবংশ
বিষয়শ্রেণী:দাবণগেরে জেলার হিন্দু মন্দির
আঘাত (১৯৮৬-এর চলচ্চিত্র)

***আঘাত*** মজিবর রহমান পরিচালিত ১৯৮৬ সালের বাংলাদেশী নাট্যধর্মী চলচ্চিত্র। এঞ্জেল মুভিজের ব্যানারে নির্মিত ও পরিবেশিত চলচ্চিত্রটির চিত্রনাট্য লিখেছেন পরিচালক মজিবর নিজেই। এতে শ্রেষ্ঠাংশে অভিনয় করেন আলমগীর, রোজিনা, গোলাম মুস্তাফা প্রমুখ।

চলচ্চিত্রটি ১৯৮৬ সালের ১৫ই আগস্ট বাংলাদেশে মুক্তি পায়। এটি ১১তম জাতীয় চলচ্চিত্র পুরস্কারে শ্রেষ্ঠ সম্পাদক বিভাগে একটি পুরস্কার লাভ করে।

## অভিনয়শিল্পীদল
* আলমগীর - মাসুদ
* রোজিনা - মিতু
* প্রবীর মিত্র - রাশেদ
* গোলাম মুস্তাফা - মাসুদের বাবা
* রোজী আফসারী - মিতু ও রাশেদের মা
* আনোয়ার হোসেন - মাস্টার সাহেব
* সাদেক বাচ্চু
* ব্ল্যাক আনোয়ার
* আখতার হোসেন
* সৈয়দ আখতার আলী

## সঙ্গীত
*আঘাত* চলচ্চিত্রটির সুরারোপ করেছেন আলাউদ্দিন আলী।

## পুরস্কার

## তথ্যসূত্র

## বহিঃসংযোগ

বিষয়শ্রেণী:১৯৮৬-এর চলচ্চিত্র
বিষয়শ্রেণী:১৯৮৬-এর প্রণয়ধর্মী নাট্য চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:বাংলাদেশী প্রণয়ধর্মী নাট্য চলচ্চিত্র
বিষয়শ্রেণী:আলাউদ্দিন আলী সুরারোপিত চলচ্চিত্র
উইনস্টন রিড

**উইনস্টন উইরেমু রিড** (; জন্ম: ৩ জুলাই ১৯৮৮; **উইনস্টন রিড** নামে সুপরিচিত) হলেন একজন নিউজিল্যান্ডীয় পেশাদার ফুটবল খেলোয়াড়। তিনি বর্তমানে ইংল্যান্ড পেশাদার ফুটবল লিগের শীর্ষ স্তর প্রিমিয়ার লিগের ক্লাব ওয়েস্ট হ্যাম ইউনাইটেড এবং নিউজিল্যান্ড জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।

২০০৭ সালে, রিড ডেনমার্ক অনূর্ধ্ব-১৯ দলের হয়ে ডেনমার্কের বয়সভিত্তিক পর্যায়ে অভিষেক করেছিলেন; এছাড়াও ২০২১ সালে নিউজিল্যান্ড অনূর্ধ্ব-২৩ দলের হয়ে নিউজিল্যান্ডের বয়সভিত্তিক পর্যায়ে অভিষেক করেছিলেন। তবে ২০১০ সালে তিনি নিউজিল্যান্ডের হয়ে আন্তর্জাতিক পর্যায়ে অভিষেক করেছেন; নিউজিল্যান্ডের জার্সি গায়ে তিনি এপর্যন্ত ২৫ ম্যাচে ১টি গোল করেছেন। তিনি নিউজিল্যান্ডের হয়ে এপর্যন্ত ২০১০ ফিফা বিশ্বকাপে অংশগ্রহণ করেছেন। ব্যক্তিগতভাবে, রিড বেশ কিছু পুরস্কার জয়লাভ করেছেন, যার মধ্যে ২০১১ এবং ২০১৪ সালে নিউজিলের বর্ষসেরা খেলোয়াড়ের পুরস্কার জয় অন্যতম।

## প্রারম্ভিক জীবন
উইনস্টন উইরেমু রিড ১৯৯৮ সালের ৩রা জুলাই তারিখে নিউজিল্যান্ডের অকল্যান্ডে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
রিড জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত নিউজিল্যান্ড অনূর্ধ্ব-২৩ দলে স্থান পেয়েছেন।

## তথ্যসূত্র

## বহিঃসংযোগ
* 
* 
* 
* 
* 
* 
* 
* 

বিষয়শ্রেণী:১৯৮৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ওয়েস্ট হ্যাম ইউনাইটেড ফুটবল ক্লাবের খেলোয়াড়
বিষয়শ্রেণী:নিউজিল্যান্ডীয় ফুটবলার
বিষয়শ্রেণী:ডেনীয় ফুটবলার
বিষয়শ্রেণী:২০১০ ফিফা বিশ্বকাপের খেলোয়াড়
বিষয়শ্রেণী:প্রিমিয়ার লিগের খেলোয়াড়
বিষয়শ্রেণী:ব্রেন্টফোর্ড ফুটবল ক্লাবের খেলোয়াড়
বিষয়শ্রেণী:ইংরেজ ফুটবল লিগের খেলোয়াড়
বিষয়শ্রেণী:২০২০ গ্রীষ্মকালীন অলিম্পিকের ফুটবলার
বিষয়শ্রেণী:ইংল্যান্ডে প্রবাসী পুরুষ ফুটবলার
বিষয়শ্রেণী:নিউজিল্যান্ডের মাওরি ক্রীড়াব্যক্তিত্ব
বিষয়শ্রেণী:ডেনীয় সুপারলিগার খেলোয়াড়
বিষয়শ্রেণী:মেজর লিগ সকারের খেলোয়াড়
বিষয়শ্রেণী:মার্কিন যুক্তরাষ্ট্রে প্রবাসী ফুটবলার
বিষয়শ্রেণী:ইংল্যান্ডে ডেনীয় প্রবাসী ক্রীড়াবিদ
বিষয়শ্রেণী:ডেনমার্কের আন্তর্জাতিক যুব ফুটবলার
বিষয়শ্রেণী:নিউজিল্যান্ডীয় অভিবাসী
বিষয়শ্রেণী:নিউজিল্যান্ডের আন্তর্জাতিক ফুটবলার
বিষয়শ্রেণী:স্পোর্টিং ক্যান্সাস সিটির খেলোয়াড়
বিষয়শ্রেণী:যুক্তরাজ্যে অভিবাসনকারী নিউজিল্যান্ডীয়
বিষয়শ্রেণী:পুরুষ ফুটবল রক্ষণভাগের খেলোয়াড়
বিষয়শ্রেণী:ডেনমার্কের নাগরিকীকৃত নাগরিক
বিষয়শ্রেণী:ফুটবল ক্লাব মিচিল্যানের খেলোয়াড়
অপূর্বা সাগোধারারগাল

**অপূর্বা সাগোধারারগাল** হচ্ছে ১৯৮৯ সালে মুক্তিপ্রাপ্ত একটি তামিল চলচ্চিত্র যেটা সিঙ্গিতাম শ্রীনিবাসা রাও পরিচালনা করেছিলেন। চলচ্চিত্রটিতে অভিনয় করেন কমল হাসান, নাগেশ, গৌতমী, শ্রীবিদ্যা, মনোরমা এবং নছর। চলচ্চিত্রটি কমল হাসান তার প্রতিষ্ঠান 'রাজ কমল ফিল্মস ইন্টারন্যাশনাল' দ্বারা প্রযোজনা করেছিলেন। পাঞ্চু অরুণাচলম চলচ্চিত্রটির কাহিনী লিখেছিলেন, আর চিত্রনাট্য লিখেছিলেন কমল হাসান এবং সংলাপ রচয়িতা ছিলেন ক্রেজি মোহন। বালির গীতিতে চলচ্চিত্রটির গানগুলোর সুরকার ছিলেন ইলাইয়ারাজা।

১৯৮৯ সালের ১৪ এপ্রিল চলচ্চিত্রটি মুক্তি পায় এবং বক্স অফিসে সফল হয়। চলচ্চিত্রটি শ্রেষ্ঠ চলচ্চিত্র বিভাগে ফিল্মফেয়ার পুরস্কার - তামিল পেয়েছিলো এবং কমল হাসান শ্রেষ্ঠ অভিনেতা বিভাগে তামিলনাড়ু রাজ্য চলচ্চিত্র পুরস্কার পেয়েছিলেন।
## অভিনয়ে
* কমল হাসান - সেতুপতি, রাজা এবং অপু
* গৌতমী - জনকী
* নাগেশ - ধর্মরাজ
* মনোরমা - মুনিইয়াম্মা
* শ্রীবিদ্যা - কাবেরি
* নছর - নাল্লাশিবাম

## তথ্যসূত্র

## বহিঃসংযোগ
* 

বিষয়শ্রেণী:তামিল ভাষার চলচ্চিত্র
বিষয়শ্রেণী:১৯৮৯-এর চলচ্চিত্র
বিষয়শ্রেণী:১৯৮০-এর দশকের তামিল ভাষার চলচ্চিত্র
বিষয়শ্রেণী:সার্কাস চলচ্চিত্র
বিষয়শ্রেণী:প্রতিশোধ বিষয়ক ভারতীয় চলচ্চিত্র
বিষয়শ্রেণী:১৯৮৯-এর ভারতীয় চলচ্চিত্র
বিষয়শ্রেণী:মাসালা চলচ্চিত্র
বিষয়শ্রেণী:ভারতীয় চলচ্চিত্রে যমজ
বিষয়শ্রেণী:তামিলনাড়ু পুলিশের কাল্পনিক চিত্রায়ণ
তিন অধ্যায়

***তিন অধ্যায়*** হল একটি জনপ্রিয় বাংলা চলচ্চিত্র যা পরিচালনা করেন মঙ্গল চক্রবর্তী।  এই চলচ্চিত্রটি ১৯৬৮ সালে অপ্সরা ফিল্মস ব্যানারে মুক্তি পেয়েছিল এবং এই চলচ্চিত্রটিতে সংগীত পরিচালনা করেছিলেন গোপেন মল্লিক। এই চলচ্চিত্রটির মুখ্য চরিত্রে অভিনয় করেন উত্তম কুমার, সুপ্রিয়া দেবী, সন্ধ্যা রায়, অনুপ কুমার।

## কাহিনী

## শ্রেষ্ঠাংশে

* ছায়া দেবী
* সুপ্রিয়া চৌধুরী
* অনুপ কুমার
* উত্তম কুমার
* বিকাশ রায়
* জহর রায়
* সন্ধ্যা রায়
* শিবানি বোস
* অজয় গাঙ্গুলী
* বঙ্কিম ঘোষ
* সীতা মুখোপাধ্যায়
* বিদ্যা রাও

## তথ্যসূত্র

## বহিঃসংযোগ
* 

বিষয়শ্রেণী:১৯৬৮-এর চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:১৯৬০-এর দশকের বাংলা ভাষার চলচ্চিত্র
বিষয়শ্রেণী:হিন্দি ভাষার চলচ্চিত্র
বঙ্গবন্ধু শেখ মুজিবুর রহমান আলিম মাদ্রাসা

**বঙ্গবন্ধু শেখ মুজিবুর রহমান আলিম মাদ্রাসা** বাংলাদেশের রংপুর বিভাগের পঞ্চগড় জেলার একটি আলিয়া মাদ্রাসা। মাদ্রাসাটি ২০১৫ সালে স্থাপিত হয়েছে, বর্তমানে মাদ্রাসাটি সরকারীকরণের প্রচেষ্টা চলছে। মাদ্রাসাটির বর্তমান অধ্যক্ষের নাম মোজাম্মেল হক।

## অবস্থান
এই মাদ্রাসাটি রংপুর বিভাগের পঞ্চগড় জেলার সদর উপজেলার পূর্ব বাগানের (বিলুপ্ত গাড়াতি ছিটমহল) রাজমহল নামক স্থানে অবস্থিত। এই স্থানটি রাজমহল পূর্ববাগান বিলুপ্ত গাড়াতি ছিটমহল ভিতরগঞ্জ নামেও পরিচিত।

## ইতিহাস
২০১৫ সালে একটি প্রাক্তন ছিটমলের ভিতরে মাদ্রাসাটি প্রতিষ্ঠা করা হয়। মাদ্রাসাটি শেখ মুজিবুর রহমান ও বাংলাদেশের জাতীয় দিবস সংশ্লিষ্ট অনুষ্ঠান নিয়মিতভাবে পালন করে থাকে।

## তথ্যসূত্র

বিষয়শ্রেণী:পঞ্চগড় জেলার আলিয়া মাদ্রাসা
বিষয়শ্রেণী:শেখ মুজিবুর রহমানের নামাঙ্কিত শিক্ষাপ্রতিষ্ঠান
বিষয়শ্রেণী:২০১৫-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:২০১৫-এ বাংলাদেশে প্রতিষ্ঠিত